Dette er en emnebeskrivelse i henhold til ”Utfyllende regler til §§ 2.2, 3.3, (herunder § 3.3.4) og 3.7 i Forskrift om studier og eksamener ved Universitetet i Oslo”. Emnebeskrivelsen referer til §3.7.

Dokumentene som det refereres til i denne emnebeskrivelsen er samlet på http://www.sv.uio.no/studier/forskrifter_regler.html

Emnebeskrivelse, SGO1002 – Innføring i samfunnsgeografi 2

1.0. Strukturelle forhold tilknyttet emnet
1.1.	Mål: 
Studentene skal gjennom SGO1002 tilegne seg en praktisk erfaring med samfunnsgeografisk forskning, temaer og arbeidsmåter. Studentene arbeider i grupper på tre med et prosjekt som skal munne ut i en rapport.

1.2. Struktur og innhold (størrelse og faglig innhold):
Emnet er på 10 studiepoeng og er et obligatorisk emne innenfor bachelorprogrammet i samfunnsgeografi.  
Emnet er organisert som et prosjektarbeid knyttet til Oslo der ulike tema belyses.

2.0. Undervisningsforhold tilknyttet emnet
2.1. Undervisningsformer: 
2 timer forelesning per uke tidlig i semesteret. Forelesningene etterfølges av seminarer som forbereder datainnsamlingen. I seminarene skal studentene i grupper presentere prosjektarbeidet sitt. 
Forelesningene er åpne for alle studenter, mens seminarene er lukket og forbeholdt studenter med undervisningsopptak på emnet.

2.2. Faglige krav: 
Emnet bygger på kunnskaper tilsvarende de generell studiekompetanse gir. Emnet bør tas parallelt med eller etter metode og et temaemne i samfunnsgeografi. Det anbefales at studentene har avlagt eksamen i SGO1001 – Innføring i samfunnsgeografi. I den grad det er mulig, vil undervisning og veiledning koordineres med SGO1910 -Geografiske informasjonssystemer.

2.3 Semester med undervisning: 
Hvert vårsemester. Første semester med undervisning er våren 2004. 

2.4. Tidsrom av semesteret med undervisning: 
Emnet har fire innledende forelesninger etterfulgt av fire seminarer og veiledning i grupper (tre studenter). Forelesningene starter tidlig i semesteret, mens seminarene og veiledningen foregår over en periode på to måneder; fra midten av mars til slutten av april.

2.5. Undervisningsspråk: 
Undervisningen i SGO1002 vil foregå på norsk. 

2.6. Undervisningssted: 
Universitetet i Oslo

2.7. Adgang til undervisning: 
I tillegg til studentene på bachelorprogrammet i samfunnsgeografi er emnet åpent for studenter som ønsker å ta det som en del av en tverrfaglig bachelorgrad og som et fritt emne. Emnet vil også være tilgjengelig gjennom det åpne emneopptaket dersom kapasiteten tilsier det. 

Ifølge Forskrift om studier og eksamen ved Universitetet i Oslo §5.4. har en student som har fått gjennomført og godkjent obligatorisk undervisning ikke krav på ny undervisning. En student som har fått undervisningsrett til et emne, men ikke har gjennomført og/eller fått godkjent obligatorisk undervisning, har rett til ny undervisning, men først når kapasiteten muliggjør det. Se forøvrig Forskrift om studier og eksamen ved Universitetet i Oslo.

3.0. Eksamensforhold tilknyttet emnet
På dette emnet skiller man mellom vurderte aktiviteter/ eksamen og obligatoriske aktiviteter. Vurderte aktiviteter/eksamen er de aktivitetene som teller med i den endelige vurderingen. Disse aktivitetene er omtalt i punkt 3.1. under. Obligatoriske aktiviteter er de aktivitetene som ikke karaktersettes, men som studenten må gjennomføre eller få godkjent for å kunne gå opp til eksamen. Disse aktivitetene er omtalt i punkt 3.2. under. Obligatoriske aktiviteter er gyldige i tre semester etter at de ble gjennomført. 

3.1. Vurderings- og eksamensformer: 
Vurderingsformen i dette emnet er en skriftlig rapport utført i grupper på tre studenter. Rapporten blir vurdert og gitt karakter. Gruppen står kollektivt ansvarlig for innholdet. 

Ved gyldig forfall fra eksamen må studenten levere prosjektoppgaven senere. For informasjon om gyldig forfall og utsatt eksamen, se punkt 3.10.

Ved stryk eller ønske om å forbedre karakteren kan studentene ta ny eksamen neste gang det gis undervisning i dette emnet. 

Studenten får inntil 3 forsøk på å ta eksamen i SGO1002. 

Det er emneansvarlig som deler inn i grupper til gruppeoppgaven. Hvis det blir frafall underveis i arbeidet med gruppeoppgaven, vil arbeidet bli godkjent selv om det bare er en student igjen til slutt. 
Det kan ikke søkes om individuell avleggelse av gruppearbeid.

Klage på sensur fra eksamen/avsluttende vurdering og klage på formelle feil ved eksamen/avsluttende vurdering vil behandles individuelt. Se forøvrig SV-fakultetets hjemmesider med retningslinjer for klaging.

3.2. Faglige krav: 
Generell studiekompetanse. I tillegg er det obligatorisk å presentere resultatene fra prosjektarbeidet på et seminar. Se SV-fakultetets retningslinjer for obligatoriske aktiviteter.

3.3 Semester med eksamen/avsluttende vurdering: 
Eksamen i SGO1002 finner sted i vårsemesteret. 

3.4. Tidsrom av semester for eksamen/avsluttende vurdering: 
Eksamen/avsluttende vurdering finner sted mot slutten av semesteret. Innleveringsfristen for oppgaven vil være i mai. Innleveringsfristen vil kunngjøres på  emnets hjemmeside. 

3.5. Tilrettelagt eksamen/avsluttende vurdering: 
Ved kronisk eller akutt sykdom kan en student søke om tilrettelagt eksamen/vurdering. Fristen for å søke tilrettelagt eksamen i vårsemesteret er 1. februar og i høstsemesteret 1. september. 
Det kan søkes om spesiell tilretteleggelse av eksamen sett i forhold til behovet ved ulike typer funksjonshemming, helsespørsmål osv, herunder
-	utvidet tid til eksamen
-	annen eksamen/avsluttende vurderingsform enn den ordinære
-	teknisk tilrettelegging 
-	praktisk tilrettelegging
For mer informasjon, se SV-fakultetets side om tilrettelegging. 

3.6. Hjelpemidler til eksamen med tilsyn: 
Det arrangeres ingen eksamen med tilsyn i dette emnet. 

3.7. Hjelpemidler til eksamen uten tilsyn: 
Besvarelser skal være selvskrevet og alle kilder skal oppgis på vanlig akademisk måte. Det forventes at studentene gjør seg kjent med normer og regler for kildebruk. Se notatet Formelle sider ved skriftlige innleveringer. 

3.8. Eksamensspråk: 
Studenten velger selv om de vil skrive oppgaver og eksamen på bokmål/nynorsk eller engelsk. Se forøvrig Forskrift om studier og eksamen ved Universitetet i Oslo. 

3.9. Adgang til eksamen/avsluttende vurdering osv uten opptak: 
I dette emnet gis det ikke adgang til eksamen/avsluttende vurdering uten opptak til emnet.  

3.10 Adgang til utsatt eksamen: 
Studenten får adgang til utsatt eksamen dersom vedkommende er syk eller har annen gyldig grunn. Studenten må levere legeattest eller tilsvarende dokumentasjon til fakultetet/instituttet hvis forsøket ønskes annullert.
Tidspunkt for innlevering av oppgave ved utsatt eksamen avklares med emneansvarlig/studiekonsulenten. For utdypende informasjon om hva som kvalifiserer til utsatt eksamen, se Forskrift om studier og eksamener ved Universitetet i Oslo §7.

3.11. Karakterfastsetting: 
Karakterskalaen A-F benyttes i dette emnet. For informasjon om kriteriene for å oppnå de ulike karakterene, se den fagspesifikke karakterbeskrivelsen for samfunnsgeografi.

3.12. Delvis sammenfall med annet emne, reduksjon av antallet studiepoeng
En student som tidligere har bestått eksamen i hele samfunnsgeografi grunnfag (SGO120, 20 vekttall), SGEOGS (15 vekttall), SGEOR (10 vekttall) eller SGO110 (10 vekttall) vil ikke få utelling for dette emnet. Studenter med liknende studier fra andre studiesteder vil bli behandlet individuelt i programstyret